Διάταξη με την οποία το Δημόσιο αποδέχεται δικαστικές αποφάσεις του Ελεγκτικού Συνεδρίου, που δίνουν αναδρομική αύξηση ύψους έως και 100.000 ευρώ σε συνταξιούχους βουλευτές περιλαμβάνεται σε νομοσχέδιο του ΥΠΟΙΚ, σύμφωνα με δημοσίευμα του «Ελεύθερου Τύπου» της Τετάρτης.

Με την εν λόγω διάταξη οι συντάξεις των βουλευτών θα πρέπει να αναπροσαρμοστούν, να αυξηθούν από το 2008 αναδρομικά και να ακολουθήσουν τις μισθολογικές αυξήσεις που δόθηκαν τότε (Νόμος 3691/08) στους δικαστικούς, καθώς οι συντάξεις των βουλευτών υπολογίζονται κάθε φορά με τους εκάστοτε μισθούς των δικαστικών.

Όπως σημειώνει η εφημερίδα, οι αποφάσεις της τριμελούς επιτροπής του Ελεγκτικού Συνεδρίου είναι άμεσα εκτελεστές, χωρίς δυνατότητα αναίρεσης ή καθυστέρησης.

Newsroom ΑΛΤΕΡ ΕΓΚΟ